ঢাকা, ০১ সেপ্টেম্বর- বিএনপিতে যেন পদত্যাগের মিছিল নেমেছে। দলটির নির্বাহী কমিটি গঠনের পর থেকে একাধিক নেতা পদত্যাগ করেছেন। সর্বশেষ পদত্যাগ করেছেন শিরীন সুলতানা ও সৈয়দা আশিফা আশরাফি পাপিয়া। বিএনপির কেন্দ্রীয় কমিটির মানবাধিকারবিষয়ক সহ-সম্পাদকসহ চাঁপাই নবাবগঞ্জ জেলা বিএনপির সাধারণ সম্পাদক পদ থেকে পদত্যাগ করেছেন অ্যাডভোকেট সৈয়দা আশিফা আশরাফি পাপিয়া। একইদিন কেন্দ্রীয় কমিটির স্বনির্ভরবিষয়ক সম্পাদক পদ থেকে পদত্যাগ করেছেন শিরীন সুলতানা। বিএনপি চেয়ারপারসনের গুলশান কার্যালয় সূত্র এ তথ্য নিশ্চিত করেছে।